Беренчел ретиналь телеангиэктазияләр

Беренчел ретиналь телеангиэктазияләр — ретиналь тамырларның киңәюе һәм боргалануы, күпсанлы аневризмалар, транссудация һәм каты экссудатлар утырмасы белән сыйфатланган челтәркатлауның сирәк, идиопатияле, тумыштагы яки булдырылган тамырлы аномалияләр төркеме. Ретиналь телеангиэктазияләр ретиналь капиллярларны зарарлый, әмма артериолалар һәм венулалар җәлеп ителүе мөмкин. Тамырлы тумыштагы аномалияләр еш кичектерелгән клиник симптоматика үсеше белән көчәя.

 Идиопатияле юкстафовеоляр ретиналь телеангиэктазияләр 
Идиопатияле юкстафовеоляр ретиналь телеангиэктазияләр — өч төркемгә бүленгән сирәк тумыштагы яки булдырылган чирләр.

 1А төркеме: Берьяклы тумыштагы 
1.   Сизелмәслек яки уртача күрү томанлану белән билгеләнә һәм гадәттә урта яшьтәге ир-атларда очрый.

2.    Билгеләре. Телеангиэктазияләр фовеадан чигә ягынарак 1,5 ДД чиге мәйданында урнаша (рәс. 16.60а), транссудация (рәс. 16.60б) һәм каты экссудат утырмалары (еш) белән бергә була.

3.    Дәвалау. Сеңү өлкәсендә лазерлы коагуляция кайбер очракта нәтиҗәле һәм экссудация һәм шешү өчен күрү начарлануын булдырмаска мөмкин.

1B төркеме. Берьяклы идиопатияле фокаль

1.   Күренешләре 1А төркеменнән аерылмый.

2.    Билгеләре. 30° бүлеге белән чикләнгән телеангиэктазияләр белән өлкә, фовеоляр тамырсыз өлкә чигендә урнаша (ФТӨ — рәс. 16.60в) һәм сеңүсез бара (рәс. 16.60г).

3.    Дәвалау үткәрмиләр. Фараз уңай.

 2А төркеме: Ике яклы идиопатияле булдырылган 
1.   Күренешләре гадәттә 50 яшьтән соң барлыкка килә һәм бер яки ике күздә бераз, әкрен көчәюче үзәк күрү начарлануыннан тора. Чир ир-атлар һәм хатын-кызларда тигез ешлык белән очрый.

2.    Билгеләре

•     1 ДД яки кимрәк мәйдандагы телеангиэктазияләр белән парафовеа тулысынча яки өлешчә җәлеп ителү белән каты экссудатларсыз симметрияле өлкә.

•     ЧТЭ гиперплазиясе өчен йолдызсыман тутланган таплар.

•     Күпсанлы, ялтыраучы, юкстафовеоляр урнашкан ак нокталар һәм фовеаның үзәк бүлекләрендә аерым, вак, сары утырмалар була ала.

•     Авыр очракларда субретиналь тамырлану килеп чыга ала.

3.    ФАГ. ФТӨ чиктәге капиллярларның киңәюе (рәс. 16.60д) һәм соңгы фазаларда сеңү (рәс. 16.60е).

4.    Фараз билгеле түгел, Фотодинамик терапия яки транспупилляр термотерапия неоваскуляр мембрана субфовеаль урнашканда нәтиҗәле була ала.

 2B төркеме. Ике яклы гаиләле оккультлы 
Билгеләре 2А төркеме билгеләренә охшаш, әмма чир иртәрәк билгеләнә. Өске утырмалар һәм йолдызсыман тутланган таплар юк.

3А төркеме. Идиопатияле окклюзив

Полицитемия, күпсанлы миелома һәм хроник лимфолейкоз кебек системалы чирләр белән бергә булган телеангиэктазияләрнең иң авыр формасы.

1.   50 яшьтән соң әкрен көчәюче үзәк күрү начарлану белән билгеләнә.

2.    Билгеләре

•     Парафовеоляр капиллярларның көчәюче томалануы белән бергә капиллярларның терминаль бүлегенең чагылган аневризматик киңәюе.

•     КН атрофиясе күзәтергә мөмкин.

3.    ФАГ ФТӨ киңәюен һәм сеңү булмавын күрсәтә.

4.    Фараз гадәттә өметсез. Нәтиҗәле дәвалау юк.

 3B төркеме. Идиопатияле окклюзив 
Клиник күренеше — 3А төркемендәге телеангиэктазияләрдә кебек. Неврологик чирләр белән бергә була.
 Чыганаклар 


Төркем:Медицина
Төркем:Әлифба буенча авырулар
Төркем:Офтальмология
Төркем:Күз авырулары